**ДОКЛАД**

**ЗА ИЗПЪЛНЕНИЕТО НА ЗАКОНА ЗА ЕКСПОРТНИЯ КОНТРОЛ НА ПРОДУКТИ, СВЪРЗАНИ С ОТБРАНАТА, И НА ИЗДЕЛИЯ И ТЕХНОЛОГИИ С ДВОЙНА УПОТРЕБА ОТ МЕЖДУВЕДОМСТВЕНИЯ СЪВЕТ ПО ОТБРАНИТЕЛНА ИНДУСТРИЯ И СИГУРНОСТ НА ДОСТАВКИТЕ КЪМ МИНИСТЕРСКИЯ СЪВЕТ**

**ПРЕЗ 2021 г.**

**гр. София**

**2022 г.**

Министерският съвет със свое Постановление № 120/25.06.2012 г. (обн., ДВ, бр. 49/2012 г., в сила от 30.06.2012 г.) създаде Междуведомствен съвет по отбранителна индустрия и сигурност на доставките към Министерския съвет (Междуведомствения съвет) като правоприемник на създадения през 1993 г. Междуведомствен съвет по въпросите на военнопромишления комплекс и мобилизационната готовност на страната при Министерския съвет, който бе закрит чрез отмяна на ПМС № 193 от 1993 г.

1. **Състав на Междуведомствения съвет (Съвета)**

Междуведомственият съвет се състои от двама съпредседатели, секретар и членове.

Съпредседатели на Съвета са министърът на икономиката и индустрията и министърът на отбраната. Секретар на Междуведомствения съвет е съветник към политическия кабинет на министър-председателя. Членове на Съвета са по един заместник-министър на икономиката и индустрията, на отбраната, на финансите, на външните работи, на вътрешните работи, на транспорта и съобщенията, на регионалното развитие и благоустройството, на здравеопазването, на енергетиката, на земеделието, заместник-началник на отбраната, председателят на Държавна агенция „Държавен резерв и военновременни запаси“, заместник-председател на Държавна агенция „Разузнаване“ и заместник-председател на Държавна агенция „Национална сигурност“.

1. **Правомощия на Междуведомствения съвет**

Междуведомственият съвет е консултативен орган за разработване на принципите и за осъществяване на координацията при провеждането на държавната политика в областта на:

* 1. отбранителната индустрия;

2.2. експортния контрол на продукти, свързани с отбраната;

2.3. отбранително-мобилизационната подготовка на страната и

2.4. международното отбранително-икономическо и научно-техническо сътрудничество

във връзка с отбраната и сигурността на страната.

Междуведомственият съвет осъществява контрол по изпълнението на [Закона за](apis://NORM|40959|0||)

[експортния контрол на продукти, свързани с отбраната, и на изделия и технологии с двойна употреба](apis://NORM|40959|0||).

**3. Правомощия на Междуведомствения съвет по експортния контрол на продукти,**

**свързани с отбраната**

Законът за експортния контрол на продукти, свързани с отбраната, и на изделия и технологии с двойна употреба (ЗЕКПСОИТДУ) и Постановление № 120/25.06.2012 г. за създаване на Междуведомствения съвет го оправомощават да:

3.1. Предлага на Министерския съвет проекти на актове относно държавната политика в областта на експортния контрол на продукти, свързани с отбраната;

3.2. Издава, отказва, изменя, спира, прекратява и отнема:

* + 1. едногодишен и петгодишен лиценз за износ и внос на продукти, свързани с отбраната;
    2. едногодишен и петгодишен лиценз за транспортиране на продукти, свързани с отбраната от територията на една трета държава за територията на друга трета държава без влизане на територията на Република България;

3.2.3. едногодишен и тригодишен сертификат за получател на продукти, свързани с отбраната;

3.3. Издава, отказва, изменя, спира, прекратява и заличава:

3.3.1. петгодишно удостоверение за регистрация за трансфер на продукти, свързани с отбраната;

3.3.2. петгодишно удостоверение за регистрация за брокерска дейност с продукти, свързани с отбраната между две трети страни.

Списъкът на продуктите, свързани с отбраната, е приет с Постановление № 430 на Министерския съвет от 09.12.2021 г. за приемане на Списък на продуктите, свързани с отбраната и на Списък на изделията и технологиите с двойна употреба, които подлежат на контрол при внос. Постановлението е прието на основание чл. 2, ал. 1 от ЗЕКПСОИТДУ и чл. 2 на Делегирана директива (ЕС) 2021/1047 на Комисията от 5 март 2021 г. за изменение на Директива № 2009/43/ЕО на Европейския парламент и на Съвета по отношение на актуализирането на Списъка на свързаните с отбраната продукти в съответствие с актуализирания Общ списък на оръжията на Европейския съюз от 17 февруари 2020 г. (OB, L 225/69 от 25 юни 2021 г.). Обобщен списък на продуктите, свързани с отбраната, по категории е даден в приложение № 1 към този доклад.

Широкият обхват на списъка на продуктите, свързани с отбраната, изисква фирмите, занимаващи се с дейности, които се покриват от списъка, да бъдат лицензирани, сертифицирани или регистрирани.

Междуведомственият съвет разглежда информации от Междуведомствената комисия за експортен контрол и неразпространение на оръжията за масово унищожение към министъра на икономиката и индустрията и други контролни органи по ЗЕКПСОИТДУ.

**4. Отчетност на дейността**

Междуведомственият съвет представя в Министерския съвет годишен доклад за дейността на Съвета за изминалата календарна година. Министерският съвет представя доклада в Народното събрание.

Междуведомствения съвет по отбранителна индустрия и сигурност на доставките прие доклад за изпълнението на ЗЕКПСОИТДУ през 2020 г. Докладът бе одобрен от Министерския съвет с Решение 396 от 28.04.2021 г.

1. **Субекти за извършване на външнотърговски дейности с продукти, свързани**

**с отбраната**

5.1. Право да извършват външнотърговски дейности с продукти, свързани с отбраната, имат физическите и юридически лица, регистрирани по Търговския закон, които е необходимо да притежават издадени от Междуведомствения съвет лиценз, удостоветение за регистрация или сертификат за получател и издадено от Междуведомствената комисия за експортен контрол и неразпространение на оръжията за масово унищожение при министъра на икономиката и индустрията разрешение за извършване на всяка сделка.

5.2. За издаване на удостоверение за регистрация за брокерска дейност с продукти,

свързани с отбраната, освен физическите и юридически лица, регистрирани по Търговския закон, могат да кандидатстват и:

5.2.1. български граждани с изключение на установените постоянно на територията на друга държава;

* + 1. граждани на други държави членки, пребиваващи на територията на Република

България;

* + 1. граждани на Европейското икономическо пространство, пребиваващи на

територията на Република България, и

* + 1. граждани на трета държава, които са получили разрешение за постоянно

пребиваване в Република България.

1. **Изисквания към участниците във външнотърговската дейност с продукти,**

**свързани с отбраната**

Лиценз за износ и внос, за транспортиране, сертификат за получател и удостоверения за регистрация за трансфер и за брокерска дейност с продукти, свързани с отбраната, се издават на лица, които отговарят на изискванията на критериите за надеждност и икономическа стабилност.

6.1. Надеждност на лицата за извършване на дейностите по ЗЕКПСОИТДУ е налице, когато:

* + 1. Са съгласували с ДАНС списък на физическите лица, които пряко участват в

дейностите с продукти, свързани с отбраната.

* + 1. Управител, член на управителен и контролен орган или физическо лице от

списъка на физическите лица не е осъдено с влязъл в сила съдебен акт за престъпление от общ характер.

* + 1. Не са налице данни, че управител или член на управителен или контролен орган, или физическо лице, което пряко участва в осъществяването на дейностите по ЗЕКПСОИТДУ, представлява заплаха за националната сигурност, икономическите и външнополитическите интереси на Република България, укрепването на международния мир и сигурност и изпълнението на международните задължения на Република България.
  1. Икономическа стабилност на търговеца за извършване на дейностите по

ЗЕКПСОИТДУ е налице, когато:

* + 1. Не е обявен в несъстоятелност или не е в открито производство за обявяване в

несъстоятелност.

* + 1. Не е вписано прекратяване на дейността и обявяване в ликвидация.
    2. Няма ликвидни и изискуеми публични задължения или те са разсрочени,

отсрочени или обезпечени.

* + 1. Няма ликвидни и изискуеми задължения към физически или юридически лица,

когато задължението е признато пред органа по принудително изпълнение.

1. **Валидност на издаваните документи за външнотърговската дейност с**

**продукти, свързани с отбраната**

Първоначалният лиценз за износ и внос, за транспортиране и сертификат за получател се издават със срок на действие **1 (една)** година. След изтичането на този срок всеки следващ лиценз се издава за срок от **5 (пет)** години, а всеки следващ сертификат за получател се издава за срок от **3 (три)** години. Удостоверения за регистрация за трансфер и за брокерска дейност с продукти, свързани с отбраната, се издават за срок от **5 (пет)** години.

Правата по лиценза, сертификата за получател и удостоверението за регистрация не могат да се прехвърлят и преотстъпват, включително при преобразуване, с изключение на промяна на правната форма на лицензирания, сертифицирания или регистрирания търговец.

1. **Видове дейности с ПСО:**
   1. „Износ“ на ПСО е режим износ по смисъла на чл. 161 от Регламент (ЕИО)

№ 2913/92 (Митнически кодекс на Общността); реексспорт по смисъла на чл. 182 от този регламент с изключение на изделията при транзит, както и предаване на софтуер или технологии по електронен път, включително по телефакс, телефон, електронна поща или други електронни средства, до местоназначения извън Европейската общност; включва се предоставянето в електронен формат на такъв софтуер и технологии на юридически и физически лица и съдружия извън Общността; износът се отнася също до устно предаване на технологии, когато се дава описание на технологиите по телефона.

* 1. „Внос“ е всяко въвеждане на територията на Република България на продукти,

свързани с отбраната, които имат статус на несъюзни изделия, включително поставянето им под митнически режим.

* 1. „Трансфер“ е всяко предаване или движение на продукти, свързани с отбраната,

или техническа помощ от и за територията на Република България, без да напускат митническата територия на Общността, от доставчик за получател в друга държава членка.

* 1. „Транспортиране на ПСО“ е транспортиране от територията на една трета

държава за територията на друга трета държава без влизане на територията на Република България.

* 1. „Брокерската дейност“ обхваща предоставянето на брокерски услуги. Те са:

договарянето или уреждането на сделки за закупуване, продажба или доставка на ПСО от трета държава за друга трета държава или продаването или купуването на ПСО, които се намират в трети държави и са предназначени за доставка в друга трета държава.

1. **Дейност на Междуведомствения съвет през 2021 г. за изпълнение на**

**ЗЕКПСОИТДУ**

9.1. Междуведомственият съвет проведе през 2021 г. **9 заседания,** от тях 3

неприсъствени при 3 действащи правителства (1 редовно и 2 служебни), на които разгледа заявленията на **153 фирми** за издаване на лицензи и удостоверения за регистрации, както и за промяна на обстоятелствата, настъпили след тяхното издаване.

Броят на заседанията, както и на подадените, разгледаните и останалите за разглеждане през следващата година заявления за периода 2008-2021 г. са дадени в таблица № 1.

Обобщени данни за подадените заявления и издадените документи по ЗЕКПСОИТДУ през 2021 г., включващи регистрационен номер на заявлението, заявител, вид на заявен документ, дата на разглеждане на заявлението, информация за издадените документи и тяхната валидност, са дадени в приложение № 2.

Табл. № 1

**СПРАВКА**

**за броя заседания, за броя заявления, останали от предходна година, за подадените през текущата и останали за следващата година,**

**за периода 2008 г. – 2021 г.**

|  |  |  |  |  |
| --- | --- | --- | --- | --- |
| **Година** | **Брой заседания** | **Брой заявления:** | | |
| **Останали от предходна година** | **Подадени в текущата година** | **Останали за следващата година** |
| **2008** | 8 | 7 | 82 | 9 |
| **2009** | 5 | 9 | 109 | 29 |
| **2010** | 8 | 29 | 98 | 5 |
| **2011** | 6 | 5 | 102 | 1 |
| **2012** | 4 | 1 | 109 | 14 |
| **2013** | 8 | 14 | 97 | 12 |
| **2014** | 10 | 12 | 116 | 17 |
| **2015** | 11 | 17 | 114 | 18 |
| **2016** | 9 | 18 | 120 | 14 |
| **2017** | 7 | 14 | 91 | 14 |
| **2018** | 8 | 14 | 95 | 25 |
| **2019** | 10 | 25 | 143 | 14 |
| **2020** | 9 | 15 | 126 | 29 |
| **2021** | 9 | 29 | 124 | 13 |

* 1. В таблица № 2 са дадени обобщени данни за периода 2008-2021 г. за разгледаните

заявления в съответствие с **правната форма** на заявителите. От таблицата е видно, че нараства броя на разгледаните заявления от 99 през 2008 г. до 153 през 2021 г. През годината са разгледани заявления от следните видове търговци според правно-организационната им форма, както следва: 78 бр. от ЕООД, 33 бр. от АД, 32 бр. от ООД, 8 бр. от ЕАД и 2 бр. от ЕТ. Улеснение за заявителите е, че с една бланка на заявление може да се заявят издаване до три документа: лиценз за износ и внос на продукти, свързани с отбраната, на лиценз за транспортиране на продукти, свързани с отбраната между две трети страни, и на удостоверение за регистрация за трансфер на продукти, свързани с отбраната.

Таблица № 2

**СПРАВКА**

**за разгледаните заявления от видовете търговци за периода 2008 г. – 2021 г.**

|  |  |  |  |  |  |  |  |
| --- | --- | --- | --- | --- | --- | --- | --- |
| **ГОДИНА** | **ЕТ** | **СД** | **ЕООД** | **ООД** | **ЕАД** | **АД** | **ВСИЧКО** |
| **2008** | 2 | 1 | 42 | 45 | 4 | 5 | **99** |
| **2009** | 3 |  | 54 | 48 | 11 | 23 | **139** |
| **2010** | 1 |  | 58 | 37 | 11 | 20 | **127** |
| **2011** | 3 | 1 | 78 | 21 | 8 | 13 | **124** |
| **2012** | 2 |  | 77 | 40 | 8 | 25 | **152** |
| **2013** |  |  | 73 | 44 | 12 | 35 | **164** |
| **2014** | 2 | 2 | 118 | 44 | 15 | 18 | **199** |
| **2015** | 2 |  | 108 | 55 | 11 | 46 | **222** |
| **2016** | 3 |  | 71 | 33 | 7 | 18 | **132** |
| **2017** | 1 |  | 88 | 48 | 12 | 8 | **157** |
| **2018** |  |  | 89 | 42 | 5 | 12 | **148** |
| **2019** | 1 |  | 71 | 40 | 7 | 20 | **149** |
| **2020** |  |  | 114 | 52 | 11 | 34 | **211** |
| **2021** | 2 |  | 78 | 32 | 8 | 33 | **153** |

* 1. В таблица № 3 са дадени обобщени данни за видовете търговци и видовете лицензи и удостоверения, издадени по реда на ЗЕКПСОИТДУ през 2021 г.

Таблица № 3

**ОБОБЩЕНИ ДАННИ**

**ЗА ВИДОВЕТЕ ТЪРГОВЦИ - ЗАЯВИТЕЛИ И ВИДОВЕТЕ ИЗДАДЕНИ ЛИЦЕНЗИ И**

**УДОСТОВЕРЕНИЯ ЗА РЕГИСТРАЦИЯ ПО ЗЕКПСОИТДУ ПРЕЗ 2021 г.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **№** | **ЗАЯВИТЕЛ** | **ЛИЦЕНЗ ЗА ИЗНОС И ВНОС НА ПСО** | | **ЛИЦЕНЗ ЗА ТРАНСПОРТИ-РАНЕ НА ПСО** | | **УДОСТ. ЗА РЕГИСТР. ЗА БРОКЕРСКА ДЕЙНОСТ С ПСО** | **УДОСТ. ЗА РЕГИСТР. ЗА ТРАНСФЕР НА ПСО** | **СЕРТИФИКАТ ЗА ПОЛУЧАТЕЛ НА ПСО** | | **УВЕДОМЛЕНИЕ ЗА ПРОМЯНА НА ОБСТОЯТЕЛСТ-ВАТА** | **ВСИЧКО ЗАЯВЕНИ ДОКУМЕНТИ** |
|
| **едно-годи-шен** | **пет-годи-шен** | **едно-годи-шен** | **пет-годи-шен** | **едно-годи-шен** | **три-годи-шен** |  |  |
| 1. | **ЕТ** | **1** | **1** |  |  |  |  |  |  |  | **2** |
| 2. | **СД** |  |  |  |  |  |  |  |  |  |  |
| 3. | **ЕООД** | **18** | **34** |  |  | **21** | **32** |  |  | **18** | **123** |
| 4. | **ООД** | **6** | **18** |  | **3** | **9** | **18** |  |  | **3** | **57** |
| 5. | **ЕАД** |  | **2** |  |  |  | **1** |  |  | **4** | **7** |
| 6. | **АД** | **2** | **13** |  |  | **5** | **11** |  |  | **17** | **48** |
|  | **ОБЩО** | **27** | **68** |  | **3** | **35** | **62** |  |  | **42** | **237** |

Обобщена информация по този въпрос за периода 2008-2021 г. е дадена в приложение

№ 3.

1. **На проведените през 2021 г. 9 заседания, и след разглеждане на 153 заявления Междуведомственият съвет издаде следните документи:**
   1. **24** едногодишни лиценза за износ и внос на продукти, свързани с отбраната;
   2. **71** петгодишни лиценза за износ и внос на продукти, свързани с отбраната;
   3. **2** петгодишни лиценза за транспортиране на продукти, свързани с

отбраната, между две трети страни без влизане на територията на Република България;

* 1. **65** удостоверения за регистрация за трансфер на продукти, свързани с

отбраната;

* 1. **39** удостоверения за регистрация за брокерска дейност с продукти, свързани с отбраната;
  2. **2** изменения на едногодишни лицензи за износ и внос на продукти, свързани с отбраната;
  3. **8** изменения на петгодишни лицензи за износ и внос на продукти, свързани с отбраната;
  4. **1** изменение на петгодишен лиценз за транспортиране на продукти, свързани с отбраната, между две трети страни без влизане на територията на Република България;
  5. **11** изменения на удостоверения за регистрация за трансфер на продукти, свързани с отбраната;

10.10. **3** изменения на удостоверения за регистрация за брокерска дейност с продукти, свързани с отбраната.

Междуведомственият съвет през 2021 г.:

* **Прие за сведение** **26** уведомления за промяна на обстоятелствата, при които са

издадени документи по ред на ЗЕКПСОИТДУ.

* **Прекрати**, по заявление на притежателите, **1** лиценз за износ и внос на ПСО и **1**

сертификат за получател на продукти, свързани с отбраната. Прекратяването на сертификата за получател бе по заявление на „Енерсис“ АД гр. Търговище, поради прекратяване на дейността от чуждестранния инвеститор и изнасяне на производството в друга държава.

* **Отказа** издаването на 1 едногодишен лиценз за износ и внос на продукти, свързани с отбраната.
* **Отложи** разглеждане на 1 заявление за промяна на обстоятелствата след издаване на лиценз за износ и внос и на 2 удостоверения за регистрация за външнотърговски дейности с продукти, свързани с отбраната.

Данните са обобщени в справка за видовете решения по заявления във връзка с лицензи, сертификат за получател и удостоверения за регистрация през 2021 г., които са дадени в таблица № 4.

Таблица № 4

**СПРАВКА**

**за видовете решения за издаване на лицензи/ СЕТИФИКАТ ЗА ПОЛУЧАТЕЛ и удостоверения за регистрация по ЗЕКПСОИТДУ през 2021 г.**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **ВИД НА ДОКУМЕНТ** | **ЛИЦЕНЗ ЗА ИЗНОС И ВНОС НА ПСО** | **ЛИЦЕНЗ ЗА ТРАНСПОРТИРАНЕ НА ПСО** | **УДОСТОВЕРЕНИЕ ЗА РЕГИСТРАЦИЯ ЗА БРОКЕРСКА ДЕЙНОСТ С ПСО** | **УДОСТОВЕРЕНИЕ ЗА РЕГИСТРАЦИЯ ЗА ТРАНСФЕР НА ПСО** | **СЕРТИФКАТ ЗА ПЛОЛУЧАТЕЛ НА ПСО** | **ВСИЧКИ ВЗЕТИ РЕШЕНИЯ** |
| **1** | **ЕДНОГОДИШНИ** | 24 |  |  |  |  | **24** |
| **2** | **ТРИГОДИШНИ** |  |  |  |  |  |  |
| **3** | **ПЕТГОДИШНИ** | 71 | 2 | 39 | 65 |  | **177** |
| **4** | **ИЗМ. ЕДНОГОДИШНИ** | 2 |  |  |  |  | **2** |
| **5** | **ИЗМ. ПЕТГОДИШНИ** | 8 | 1 | 3 | 11 |  | **23** |
| **6** | **ПРЕКРАТЯВАНЕ** | 1 |  |  |  | 1 | **2** |
| **7** | **ОТКАЗ** | 1 |  |  |  |  | **1** |
|  | **ВСИЧКО** | **107** | **3** | **42** | **76** | **1** | **229** |

Обобщени данни за видовете решения за издаване на документи за външнотърговска дейност с оръжие/продукти, свързани с отбраната, за периода 2008-2021 г. са дадени в приложение № 4.

В таблица № 5 са дадени притежаваните от **290** фирми **666** лиценза и удостоверения за регистрация за трансфер и брокерска дейност с продукти, свързани с отбраната, актуална към 31.12.2021 г.

Таблица № 5

|  |  |  |
| --- | --- | --- |
| **№** | **ВИД НА ДОКУМЕНТА** | **БРОЙ** |
| 1. | лиценз за износ и внос на продукти, свързани с отбраната | **260** |
| 2. | лиценз за транспортиране на продукти, свързани с отбраната, между две трети страни | **8** |
| 3. | удостоверение за регистрация за трансфер на продукти, свързани с отбраната | **251** |
| 4. | удостоверение за регистрация за брокерска дейност с продукти, свързани с отбраната, между две трети страни | **147** |
| 5. | сертификат за получател на продукти, свързани с отбраната |  |
|  | **ВСИЧКО** | **666** |

Подробни данни за притежателите на лицензи, удостоверения и сертификати по ЗЕКПСОИТДУ, актуални към 31.12.2021 г., сададени в приложение № 5.

Видна е тенденцията към нарастване на броя на притежаваните от търговците документи по експортния контрол на продукти, свързани с отбраната - от **202** броя в края на 2007 г. до **666** броя в края на 2021г., което е дадено в таблица № 6. Увеличава се и броят на лицензираните и регистрирани фирми от **191** броя в края на 2014 г. на **290** броя в края на 2021 г. В колона 3 от таблицата е даден броят на фирмите, които за пръв път заявяват издаване на документи по реда на ЗЕКПСОИТДУ през текущата година. Към края на 2021 г. 13 фирми не са подали заявления за продължаване на външнотърговската дейност с продукти, свързани с отбраната.

Таблица № 6

**СПРАВКА**

**за броя на действащите към края на годината лицензи**

**и удостоверения през периода 2007 г. - 2021 г.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Години** | **Брой фир-ми** | **Нови фирми** | **Пълен лиценз за износ, внос и транс-фер на оръж./ПСО** | **Огра-ничен лиценз за износ, внос и транс-фер на оръжия** | **Лиценз за износ и внос на ПСО** | **Лиценз за трансп. на оръжия/ПСО между две трети страни** | **Удос-товере-ние за регистр. за транс-**  **фер на ПСО** | **Удос-товере-ние за регистр. за брокер-**  **ска дейност с ПСО** | **Серти-фикат**  **за получа-**  **тел на ПСО** | **Всичко притежавани документи – сума от к.4 до к.10** |
| **1** | 2 | 3 | 4 | 5 | 6 | 7 | 8 | 9 | 10 | 11 |
| **2007** |  | 19 | 63 | 58 |  | 3 |  | 59 |  | 202 |
| **2008** |  | 19 | 91 | 50 |  | 6 |  | 59 |  | 225 |
| **2009** |  | 20 | 108 | 23 |  | 7 |  | 74 |  | 242 |
| **2010** |  | 30 | 143 | 22 |  | 5 |  | 83 |  | 275 |
| **2011** |  | 26 | 156 | 15 |  | 6 |  | 92 |  | 281 |
| **2012** |  | 16 | 133 | 18 | 20 | 6 | 16 | 99 |  | 292 |
| **2013** |  | 13 | 86 |  | 81 | 5 | 70 | 85 |  | 327 |
| **2014** | 191 | 17 |  |  | 177 | 5 | 127 | 88 | 1 | 398 |
| **2015** | 198 | 23 |  |  | 187 | 5 | 177 | 86 | 1 | 456 |
| **2016** | 211 | 18 |  |  | 196 | 6 | 190 | 99 | 1 | 492 |
| **2017** | 243 | 33 |  |  | 223 | 8 | 223 | 120 | 1 | 575 |
| **2018** | 266 | 23 |  |  | 238 | 8 | 245 | 137 | 1 | 629 |
| **2019** | 278 | 25 |  |  | 256 | 8 | 253 | 139 | 1 | 657 |
| **2020** | 282 | 19 |  |  | 252 | 7 | 248 | 145 | 1 | 653 |
| **2021** | 290 | 24 |  |  | 260 | 8 | 251 | 147 |  | 666 |

1. **Събрани такси за разглеждане на заявления и издаване на документи по реда**

**на ЗЕКПСОИТДУ.**

За издадените документи са събрани такси съгласно Тарифата за таксите, които се събират по Закона за експортния контрол на продукти, свързани с отбраната, и на изделия и технологии с двойна употреба, в размер на **154 195 лв.,** което е видно от приложение № 6.

1. **Пряко заети лица в лицензираните и/или регистрирани фирми.**

В приложение № 7 е дадена справка, актуална към 31.12.2021 г., за **23 646** лица, които пряко са заети и осигурявани по реда на Кодекса за социалното осигуряване от фирмите, притежатели на лицензи, удостоверения и сертификати по ЗЕКПСОИТДУ. За сравнение в края на 2020 г. са били заети **24 085** лица, като намалението е с **439** лица. Видно е, че пряко заетите лица намаляват въпреки новите 24 фирми, които за пръв път заявяват издаване на документи по реда на ЗЕКПСОИТДУ.

1. **Последващ контрол след издаване на документи по реда на ЗЕКПСОИТДУ.**

Следва да се отбележи, че се подобрява изпълнението на задълженията на притежателите на документи по ЗЕКПСОИТДУ относно уведомяването в срок за настъпили промени в обстоятелствата, при които са издадени тези документи. Въпреки това при извършваните проверки за съответствие между заявените данни при издаване на лицензи, удостоверения за регистрация и сертификат за получател на продукти, свързани с отбраната и вписаните обстоятелства в Търговския регистър на Агенцията по вписванията се установяват настъпили промени, за които секретариатът на Междуведомствения съвет уведомява фирмите за своевременно подаване на заявления и необходимите за това документи.

1. **Неполучени документи**

Все още има случаи на издадени лицензи и/или удостоверения за регистрация, които са издадени, но не са получени от заявителите. Секретариатът на Междуведомствения съвет периодично уведомява заявителите за готовите за получаване документи. Междуведомственият съвет следва да разглежда следващите заявления на тези фирми с отчитане на **целесъобразността** от издаване на документите съгласно изискванията на чл. 8, ал. 1 от Закона за ограничаване на административното регулиране и административния контрол върху стопанската дейност.

1. **Сайт на Междуведомствения съвет**

Информацията за задачите, състава, нормативната уредба, дневния ред, протоколите

от проведените заседания, образци на документи и др. се публикуват на сайта на Междуведомствения съвет, където се поддържа актуална справка на притежателите на лицензи за износ, внос и транспортиране на ПСО, на удостоверения за регистрация за трансфер на ПСО, на удостоверения за регистрация за брокерска дейност с ПСО и на сертификат за получател на ПСО.

**ЗАКЛЮЧЕНИЕ:**

От изложеното в годишния доклад за дейността на Междуведомствения съвет по изпълнението на ЗЕКПСОИТДУ през 2021 г. е видно, че:

* Нараства броя на заявителите за издаване на документи по експортния контрол, както

и броя на притежаваните от тях документи, което затруднява осъществяването на

административния контрол.

* При издаване на нови лицензи за износ и внос на ПСО следва да се преценява

**целесъобразността** във връзка с осъществената външнотърговска дейност с ПСО през предходен период.

* Междуведомственият съвет следва да насочи усилия към постоянен текущ контрол

за изпълнение на изискванията на ЗЕКПСОИТДУ след издаване на заявените документи.

* Увеличеният брой на заявления за промяна на обстоятелствата, при които са издадени

притежаваните от тях лицензи и/или удостоверения, показва **подобряване** на изпълнението на задълженията на търговците за уведомяване на Междуведомствения съвет за настъпилите промени.

* Секретариатът на Междуведомствения съвет постоянно извършва проверки за

съответствие между заявените данни при издаване на лицензи и/или удостоверения за регистрация и вписаните обстоятелства в Търговския регистър на Агенцията по вписванията.

* Приетите промени относно служебното събиране на информация от Министерството

на правосъдието за съдимостта на физическите лица и представяне на информация от НАП за наличието на публични вземания доведоха до създаването на благоприятни условия за бизнеса чрез отпадането, облекчаването и оптимизирането на част от действащите административни процедури.

**Приложения:**

1. Приложение № 1 -Списък на продуктите, свързани с отбраната по категории - 1 стр.
2. Приложение № 2 - Обобщени данни за подадените заявления и издадените документи по Закона за експортния контрол на продукти, свързани с отбраната, и на изделия и технологии с двойна употреба през 2021 г. - 6 стр.
3. Приложение № 3 - Обобщени данни за видовете търговци – заявители по Закона за експортния контрол на продукти, свързани с отбраната, и на изделия и технологии с двойна употреба и документите за които се кандидатства през периода 2008-2021 г. - 3 стр.;
4. Приложение № 4 - Обобщени данни за видовете решения за издаване на лицензи и удостоверения за регистрация по ЗЕКОИТДУ и ЗЕКПСОИТДУ през периода 2008-2021 г. - 3 стр.;
5. Приложение № 5 - Справка за притежателите на лицензи, удостоверения и сертификати по Закона за експортния контрол на продукти, свързани с отбраната, и на изделия и технологии с двойна употреба, актуална към 31.12.2021 г. - 11 стр.
6. Приложение № 6 – Справка за събраните такси за подадените заявления и издадените документи по Закона за експортния контрол на продукти, свързани с отбраната, и на изделия и технологии с двойна употреба през 2021 г. - 4 стр.
7. Приложение № 7 – Справка за осигурените лица от притежателите на лицензи, удостоверения и сертификати по Закона за експортния контрол на продукти, свързани с отбраната, и на изделия и технологии с двойна употреба, актуална към 31.12.2021 г. - 7 стр.

|  |  |
| --- | --- |
| **МИНИСТЪР НА ИКОНОМИКАТА И ИНДУСТРИЯТА:**    **(НИКОЛА СТОЯНОВ)** | **МИНИСТЪР НА ОТБРАНАТА:**  **(ДИМИТЪР СТОЯНОВ)** |

**СЪГЛАСУВАЛ:**

**СЪВЕТНИК КЪМ ПОЛИТИЧЕСКИЯ КАБИНЕТ**

**НА МИНИСТЪР-ПРЕДСЕДАТЕЛЯ**

**И СЕКРЕТАР НА МЕЖДУВЕДОМСТВЕНИЯ СЪВЕТ**

**ПО ОТБРАНИТЕЛНА ИНДУСТРИЯ И СИГУРНОСТ НА ДОСТАВКИТЕ:**

**(ДИМИТЪР БУЧКОВ)**

**ИЗГОТВИЛ:**

**ГЛАВЕН СПЕЦИАЛИСТ:**

**(БЕНКО ЛАМБЕВ)**